Louis Petit

De Louis Petit, gebuer als Jean Jacques Louis Petit de 25. Dezember 1890 an der Waassergaass zu LëtzebuergGebuertsakt Nr. 444 vum 26. Dezember 1890 vun der Gemeng Lëtzebuerg, a gestuerwen de 7. August 1953 zu Esch-UelzechtDoudesannonce vum Louis Petit am Luxemburger Wort vum 8. August 1953, war e lëtzebuergesche Museker.

Ganz fréi intresséiert de Louis Petit sech fir d'Musek. De Piano an d'Flütt si seng léifsten Instrumenter. Hie studéiert am Stater Conservatoire, duerno geet hien op Paräis, Wiesbaden a Wien.

1916 ass hie Privat-Enseignant zu Esch-Uelzecht. Hie grënnt zu Lëtzebuerg d'Gesang- an d'Theatergesellschaft Alstadkanner. Vun 1917 un iwwerhëlt hie wärend 25 Joer d'Leedung vun der Chorale Uelzecht. 1923 ass hien ee vun de Grënner vun der Ecole municipale de musique vun Esch. Hie gëtt zu Esch Musekscoursen am Meederchers- an am Jongelycée.

Wärend der Besatzungszäit muss hien den Enseignement verloossen, an hien ënnerbrécht all ëffentlech Aktivitéit. 1946 gëtt hie musikaleschen Direkter vun der UGDA, Sektioun Gesank. Professor Louis PETIT. In: Luxemburger Wort vum 10. Aug. 1953, S.4Louis Petit-Gedenkfeier in Esch. In: Luxemburger Wort vum 15. Sept. 1953, S.4Zum 10. Todestag von Louis Petit. In: Luxemburger Wort vum 8. Aug. 1963, S.4

Éierungen
 No him ass zanter 1956 eng Strooss zu Esch-Uelzecht genannt, d'Rue Louis Petit (virdrun Uechtstrooss)

 Médaille en argent de la Ville de Paris (1952)

Wierker 
Gesangsolo a Piano

1913: Verlaangeren
1913: Je meurs, je n'ai que 16 ans
1915: Mort d'un Lorrain
1916: Manyla
1921: An der Friemt
1926: Domino
1931: Mein Himmelreich
1931: Bookemäilchen
1934: E Weesekand
1934: Onst Land
1936: Colombine
1937: Le Matin
1944: Gebied fir ons Jongen
1950: Schlofliddchen

Chorale

1920: Bergmannslos
1928: Sängermarsch
1931: O Salutaris
1933: De Fuuss op Wahltournee
1935: Léiwe Villchen
1935: Den ale Landsträicher
1937: Musik a Gesank
1937: Extase
1937: Sängergrouss
1937: De Léierche séngt
1938: Welke Blätter
1939: Mäi klengt léift Lëtzebuerg
1939: Mir wëlle fräi sinn
1941: Patriae fideles
1943: Pie Jesu
1945: Ave Maria
1946: Graflidd
1947: Rous vu Lëtzebuerg
1949: Verbandshymne

Orchesterwierker 
1918 Elégie
1920 Alstadkanner, UGDA
1949 Lilientanz, Marche de la télévision

Theatermusek
A läschter Stonn
Summerkur am Mëllerdall (Operett an 3 Akten)

 Um Spaweck 
De Louis Petit am Musikerlexikon

Quell
Loll Weber: "Louis Petit, un musicien bien luxembourgeois", in:  1986/3.

Petit Louis
Petit Louis
Petit Louis
Petit Louis
Petit Louis
Petit Louis
Kategorie:Persounen, no deenen eng Struktur zu Lëtzebuerg genannt ass
Kategorie:Lëtzebuergesch Musekspedagogen